སྤྱིར་ན་སྐུ་ཞབས་སི་མི་སི་ལགས་རིག་གཞུང་ཉམས་ཞིབ་ཀྱི་སྡེ་ཁག་གང་ལའང་མི་གཏོགས་ཤིང་འབུམ་རམས་པའི་བསླབ་གནས་ཀྱང་ཐོབ་མེད་ནའང་ལྡི་ལེ་གསར་པ་རུ་ཨ་རིའི་རྒྱལ་ཚོགས་དཔེ་མཛོད་ཁང་ལ་བོད་ཡིག་གི་དཔེ་རྙིང་འཚོལ་བའམ་ཡང་ན་མཱ་སཱ་ཆུ་སེཡི་ཁམ་པུ་རི་སྒྲེརུ་གནས་པའི་བོད་ཡིག་དཔེ་མང་སྤུངས་པའི་ཁྱིམ་དུ་བོད་ཀྱི་ནང་བསྟན་དཔེ་ཚོགས་ལྟེ་གནས་ཀྱི་དྲ་བའི་ཕྱག་ལས་གཉེར་དུས་སམ།ཡང་ན་གྲོང་ཁྱེར་ཉིག་ཡོག་ཏུ་སྐུ་བཞུགས་དུས་སོགས་ནམ་ཡིན་ཡང་ཁོང་གི་ཁྱིམ་དུ་བོད་ཀྱི་བསྟན་བཅོས་དང་དཔེ་རྙིང་ཕྱོགས་ནས་ཁོང་ལ་བཀའ་འདྲི་ཞུ་བའི་སློབ་མ་དང་མཁས་པ་དང་ནང་བ་པ་མང་པོས་ཁེངས་ཡོད་པ་རེད།སྐུ་ཞབས་ཁོང་གིས་མི་ཚེ་གཅིག་རིང་ལ་དོན་གཅིག་ལས་བསྒྲུབས་མེད་ཀྱང་དོན་གཅིག་པོ་དེ་ལ་དོན་བརྒྱ་བསྒྲུབས་པའི་རིན་ཐང་ཡོངས་སུ་ལྡན་པ་རེད།